DIRETTIVA TAL-KUMMISSJONI 2006/8/KE
tat-23 ta’ Jannar 2006
li temenda, għal raġunijiet ta’ l-adattament tagħhom għall-progress tekniku, l-Annessi II, III u V lid-Direttiva 1999/45/KE tal-Parlament Ewropew u tal-Kunsill li tirrigwarda l-approssimazzjoni tal-liġijiet, tar-regolamenti u tad-dispożizzjonijiet amministrattivi ta’ l-Istati Membri dwar il-klassifikazzjoni, l-imballaġġ u l-ittikkettjar tal-preparazzjonjijiet perikolużi
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat lid-Direttiva 1999/45/KE tal-Parlament Ewropew u tal-Kunsill tal-31 ta’ Mejju 1999 li tirrigwarda l-armonizzazzjoni tal-liġijiet, tar-regolamenti u tad-dispożizzjonijiet amministrattivi ta’ l-Istati Membri dwar il-klassifikazzjoni, l-imballaġġ u l-ittikkettjar tal-preparazzjonjijiet perikolużi (1) u b’ mod partikolari l-ewwel subparagrafu ta’ l-Artikolu 20 tagħha.
Billi:
(1)
Il-preparazzjonijiet li fihom iktar minn sustanza waħda li hija kklassifikata fl-Anness I mad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazjoni tal-liġijiet, tar-regolamenti u tad-dispożizjonijiet amministrattive fir-rigward tal-klassifikazzjoni, ta’ l-imballaġġ u l-ittikkettjar tas-sustanzi perikolużi (2) bħala karċinoġeniċi, mutaġeniċi u/jew tossiċi għar-riproduzzjoni għandhom issa jiġu ttikkettjati bil-frażijiet dwar riskji (frażijiet-R) sabiex jiġu indikati l-klassifikazzjoni tal-kategorija 1 jew 2 u l-kategorija 3. Madanakollu, l- taż-żewġ frażijiet-R iwassal għall-messaġġ konfliġġenti. Il-preparazzjonijiet għandhom għalhekk jiġu kklassifikati u ttikkettjati skondl-kategorija li hija aktar għolja.
(2)
Għas-sustanzi li huma tossiċi ħafna għall-ambjent akwatiku (kklassifikati N) u mogħtija l-frażi R R50 jew R50/53, il-limiti speċifiċi ta’ konċentrazzjoni (SCLs) huma bħalissa użati għas-sustanzi li huma elenkati fl-Anness I mad-Direttiva tal-Kunsill 67/548/KEE sabiex ikun evitat li l-periklu jiġi sottovalutat. Din il-miżura toħloq distorsjonijiet bejn il-preparazzjonijiet li fihom sustanzi li huma elenkati fl-Anness I mad-Direttiva 67/548/KEE, li għandhom l-SCLs assoċjati magħhom, kif ukoll il-preparazzjonijiet li fihom is-sustanzi li għadhom mhux inklużi fl-Anness I, iżda li huma kklassifikati u ttikkettjati proviżorjament skond l-Artikolu 6 tad-Direttiva 67/548/KEE u li għalihom ebda SCL mhuwa applikabbli. Huwa għalhekk meħtieġ li wieħed jaċċerta li l-SCLs huma applikati bl-istess mod għall-preparazzjonijiet kollha li fihom sustanzi li huma tossiċi ħafna għall-ambjent akwatiku.
(3)
Fis-6 ta’ Awissu 2001 il-Kummissjoni adottat id-Direttiva 2001/59/KE li tadatta għall-progress tekniku d-Direttiva tal-Kunsill 67/548/KEE (3). Id-Direttiva 2001/59/KE irrivediet il-kriterji fl-Anness VI tad-Direttiva tal-Kunsill 67/548/KEE għall-klassifikazzjoni u l-ittikkettjar tas-sustanzi li jeqirdu s-saff ta’ l-ożonu. L-Anness II rivedut issa jipprovdi biss għall-allokament tas-simbolu N flimkien mal-frażi R R59.
(4)
It-terminoloġija użata biex tiddeskrivi l-kondizzjonijiet ta’ l-imballaġġ u l-ittikkettjar fl-Anness V mad-Direttiva 1999/45/KE qajmet xi dubji minħabba n-nuqas tal-konsistenza. Huwa għalhekk xieraq li jiġi mmodifikat il-kliem fl-Anness V tad-Direttiva 1999/45/KE sabiex dan isir iktar b’ mod preċiż.
(5)
L-Annessi II, III u V mad-Direttiva 1999/45/KE għandhom għalhekk jiġu emendati kif xieraq.
(6)
Il-miżuri stipolati f’ din id-Direttiva huma skond l-opinjoni tal-Kumitat għall-adattament għall-progress tekniku mid-Direttiva dwar it-tneħħija ta’ l-ostakli tekniċi għall-kummerċ fil-preparazzjonijiet tas-sustanzi perikolużi stabbiliti skond l-Artikolu 20 tad-Direttiva 1999/45/KE,
ADOTTAT DIN ID-DIRETTIVA:
Artikolu 1
L-Annessi II, III, u V tad-Direttiva 1999/45/KE huma emendati skond it-test fl-Anness ta’ din id-Direttiva.
Artikolu 2
1. L-Istati Membri għandhom iġibu fis-seħħ il-liġijiet, ir-regolamenti, u d-dispożizzjonijiet amministrattivi neċessarji biex jiġu f’ konformità ma’ din id-Direttiva sa mhux aktar tard mill-1 ta’ Marzu 2007. Għandhom jikkomunikaw minnufih lill-Kummissjoni bit-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b’ din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum ATP wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmula fi Brussell, nhar il-23 ta’ Jannar 2006.